**Termeni de Referință**

**pentru selectarea unei companii care să elaboreze produse media în cadrul proiectului „Parteneriate locale pentru abilitarea femeilor din raioanele Ungheni și Cahul”, în perioada februarie-septembrie 2022.**

Proiectul „Parteneriate locale pentru abilitarea femeilor din raioanele Cahul și Ungheni” este parte a Proiectului „EVA – Promovarea egalității de gen în raioanele Cahul și Ungheni”, finanțat de Uniunea Europeană și implementat de UN Women în parteneriat cu UNICEF, al cărui obiectiv principal este promovarea egalității de gen, abilitarea femeilor și combaterea violenței împotriva femeilor și copiilor.

Proiectul „Parteneriate locale pentru abilitarea femeilor din raioanele Cahul și Ungheni” are drept scop încurajarea implicării societății civile în promovarea egalității de gen la nivel local și integrarea acesteia în procesul de elaborare a politicilor locale și procesul decizional. Astfel vor fi susținute 12 localități din raioanele Cahul și Ungheni, unde prin dezvoltarea capacităților locale și consolidarea cooperării dintre actorii neguvernamentali și cei guvernamentali se va facilita asigurarea mediilor lipsite de discriminare, vor fi elaborate planuri locale de promovare a egalități de gen, vor fi dezvoltate platforme de dialog și schimb de experiențe locale în domeniul promovării egalității de gen și vor fi susținute financiar inițiative locale, care tind să îmbunătățească respectarea drepturilor femeilor în aceste două raioane.

Proiectul se va focusa pe dezvoltarea capacităților OSC-urilor locale, Grupurilor de acțiune locală (GAL) și Grupurilor de inițiativă a femeilor pentru promovarea drepturilor omului, inclusiv drepturilor femeilor și care vor demonstra disponibilitatea de a se implica în activități de pledoarie la nivel local la acest subiect. În cadrul proiectului vor fi instruiți și reprezentanții administrației publice locale în domeniul asigurării egalității de gen, bugetării participative, integrarea dimensiunii de gen în politicile publice locale, construirea de parteneriate cu organizațiile societății civile pentru dezvoltare durabilă și societate incluzivă.

**Procedura de achiziții:** cererea ofertelor de prețuri

**Data de lansare**: 23 februarie 2021

**Data limită de recepționare a ofertelor financiare**: 2 martie 2021, ora 18:00

**Obiectivul contractării unei companii de media:**

AO „Institutum Virtutes Civilis” dorește să contracteze o companie care va avea drept sarcină să elaboreze produse media în cadrul proiectului „Parteneriate locale pentru abilitarea femeilor din raioanele Ungheni și Cahul”.

**Descrierea Sarcinilor tehnice specifice:**

* Elaborarea și distribuirea a cel puțin 36 produse media printre care comunicate de presă, articole, interviuri cu participanții din proiect și echipa de implementare, despre toate activitățile din cadrul proiectului „Parteneriate locale pentru abilitarea femeilor din raioanele Ungheni și Cahul”;
* Promovarea în mass-media națională și locală a informației despre activitățile organizate în cadrul proiectului, precum și despre participanții la proiect;
* Elaborarea produselor media despre acțiunile comunitare organizate în teritoriu;
* Actualizarea informației despre proiect pe pagina web a organizației implementatoare și pe rețelele de socializare.

**Dosarul de participare trebuie să includă:**

* Portofoliul și alte documente care vor demonstra o experiență de minim 5 ani în domeniul comunicării pentru sectorul asociativ și partenerii de dezvoltare;
* O listă scurtă a clienților anteriori (din ultimii 5 ani) cu menționarea sarcinilor realizate;
* Oferta financiară (se vor indica: suma solicitată per subiect/produs media, în cazul elaborării și producerii subiectelor media).

**Dosarele recepționate vor fi evaluate conform următoarelor criterii:**

* Oferta financiară pe 4 tipuri de produse.

Durata Contractului: **01.02.2021–30.09.2022**

**Aspecte organizaționale**

Expertul/ta selectat/ă își va desfășura activitatea sub supravegherea directă a coordonatorului de proiect. Preferabil este ca expertul/experta să locuiască pe teritoriul raionului Ungheni.

**Termenul limită pentru depunerea dosarului este 2 martie 2021, ora 18:00.**

Dosarul va fi expediat în format electronic la adresa de e-mail: info.aoivc@gmail.com cu titlul **„Concurs Companie Media”**.

În caz de necesitate puteți adresa întrebările de concretizare pe marginea acestui concurs, care vor fi expediate pe adresa info.aoivc@gmail.com până pe data de 2 martie 2021.

**Nota bene! Doar persoanele selectate vor fi contactate. Dosarele incomplete nu vor fi evaluate.**

*Această activitate este realizată de către IP CRAION CONTACT-Cahul și AO „Institutum Virtutes Civilis”****,****în cadrul Proiectului „EVA – Promovarea egalității de gen în raioanele Cahul și Ungheni”, finanțat de Uniunea Europeană și implementat de UN Women în parteneriat cu UNICEF Moldova, în baza Acordului de Colaborare cu UN Women (Entitatea Națiunilor Unite pentru Egalitate de Gen și Abilitarea Femeilor). Părerile și opiniile exprimate aici aparțin autorilor și nu reflectă neapărat punctul de vedere al UN Women, al UNICEF sau al Uniunii Europene.*